SREDNJA ŠKOLA BAN JOSIP JELAČIĆ

ZAPREŠIĆ, Trg dr. Franje Tuđmana 1

Zaprešić, 14.6.2017.

NASTAVAK OBRAZOVANJA U ŠKOLSKOJ GODINI 2017./2018.

Čl. 24. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17)

Zamolbe za nastavak obrazovanja za višu razinu kvalifikacije primat će se u tajništvu škole od 16. lipnja 2017. do 5. srpnja 2017. godine u vremenu od 9.00 do 12.00 sati. Zamolbu u pisanom obliku podnosi punoljetni učenik, odnosno roditelj ili skrbnik ako je učenik malodoban.

Prosjek ocjena svih razreda srednjeg strukovnog obrazovanja u prethodno završenom strukovnom obrazovanju mora iznositi najmanje 3,50 zaokruženo na dvije decimale.

Obrazovanje za višu razinu kvalifikacije može se nastaviti, u pravilu, unutar istog obrazovnog sektora u kojem je stečeno prethodno strukovno obrazovanje.

Učenik može predati zamolbu ukoliko mu na dan predaje zamolbe nije proteklo više od dvije godine od završetka prethodno upisanog strukovnog programa. Uz zamolbu je potrebno priložiti i sve prethodno stečene razredne svjedodžbe te završnu svjedodžbu u izvorniku ili ovjerenoj preslici. Nastavak obrazovanja moguć je u smjerovima ekonomist i hotelijersko-turistički tehničar.

U zamolbi obvezno navesti smjer u koji se želite upisati.